**UKMERGĖS RAJONO SAVIVALDYBĖS**

 **TARYBA**

**SPRENDIMAS**

**DĖL pavadinimų gatvėms suteikimo**

2021 m. birželio d. Nr.

Ukmergė

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 34 punktu, Adresų formavimo taisyklėmis, patvirtintomis Lietuvos Respublikos Vyriausybės 2002 m. gruodžio 23 d. nutarimu Nr. 2092 „Dėl Adresų formavimo taisyklių patvirtinimo“, Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašu, patvirtintu Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“, atsižvelgdama į Pavadinimų gatvėms, pastatams, statiniams ir kitiems objektams suteikimo komisijos 2021 m. birželio 8 d. posėdžio protokolą Nr.(6.23)34-379, Ukmergės rajono savivaldybės taryba n u s p r e n d ž i a:

1. Suteikti Ukmergės rajono savivaldybėje, Deltuvos seniūnijoje, Jonuškų kaime, esančiai gatvei Mirabalio gatvės pavadinimą pagal šio sprendimo 1 priede pateiktą gyvenamosios vietovės gatvių išdėstymo schemą.

2. Suteikti Ukmergės rajono savivaldybėje, Deltuvos seniūnijoje, Statikų kaime, esančiai gatvei Aplinkkelio gatvės pavadinimą pagal šio sprendimo 2 priede pateiktą gyvenamosios vietovės gatvių išdėstymo schemą.

3. Suteikti Ukmergės rajono savivaldybėje, Deltuvos seniūnijoje, Šemetiškių kaime, esančiai gatvei Aplinkkelio gatvės pavadinimą pagal šio sprendimo 3 priede pateiktą gyvenamosios vietovės gatvių išdėstymo schemą.

Savivaldybės meras

Projektą parengė:
Urbanistikos ir infrastruktūros skyriaus

vyr. specialistas Vytautas Česnaitis

Sprendimo projekas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

Forma patvirtinta Ukmergės rajono savivaldybės

administracijos direktoriaus 2017 m. rugsėjo 27 d.

įsakymu Nr. 13-1536

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL pavadinimų gatvėms suteikimo“**

**AIŠKINAMASIS RAŠTAS**

 2021 m. birželio d.

Ukmergė

**1. Sprendimo projekto rengimo pagrindas:** Vadovaujantis Lietuvos Respublikos vietos savivaldos įstatymo 16 straipsnio 2 dalies 34 punktu, Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 (Lietuvos Respublikos vidaus reikalų ministro 2014 m. kovo 13 d. įsakymo Nr.1V-178 redakcija) „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“ (toliau Tvarkos aprašas), pagal šiuos punktus ir kriterijus: 3.1. kalbos taisyklingumo; 3.2. vietovardžių oficialumo ir normiškumo (išnykusių vietovardžių – tik normiškumo); atsižvelgus į Pavadinimų gatvėms, pastatams, statiniams ir kitiems objektams suteikimo komisijos posėdžio protokolą 2021 m. birželio 8 d. posėdžio protokolą Nr.(6.23)34-379, suderinus pavadinimą su Valstybine lietuvių kalbos komisija, Deltuvos seniūnijoje, Jonuškų kaime siūlomas Mirabalio gatvės pavadinimas, kuris siejamas su pietvakarine Ukmergės miesto dalimi, esančia miesto pakraštyje, dešiniajame Šventosios krante. Į šią dalį patenka kolektyviniai sodai, hipodromas. Taip pat Deltuvos seniūnijoje, Statikų ir Šemetiškių kaimuose siūlomas Aplinkkelio gatvės pavadinimas, kadangi šis kelias atlieka miesto aplinkkelio funkciją.

**2. Sprendimo projekto tikslas ir esmė:** Suteikti Ukmergės rajono savivaldybėje, Deltuvos seniūnijoje, Jonuškų kaime esančiai gatvei Mirabalio gatvės pavadinimą, Statikų ir Šemetiškių kaimuose esančiai gatvei suteikti Aplinkkelio gatvės pavadinimą.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):-**

**4. Sprendimui įgyvendinti reikalingos lėšos ir galimi finansavimo šaltiniai:-**

**5. Priėmus sprendimą laukiami rezultatai, galimos pasekmės:** Įregistravus gatvių pavadinimus, bus galima įregistruoti adresus.

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):** Patvirtinus naujus gatvių pavadinimus, bus teikiama registruoti į Lietuvos Respublikos adresų registrą.

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:-**

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:-**

**9. Sekretoriatas priimtą sprendimą pateikia\*:** Rengėjui, Deltuvos seniūnijai.

**10. Aiškinamojo rašto priedai:-**

Urbanistikos ir infrastruktūros skyriaus

vyr. specialistas Vytautas Česnaitis